Δημοτικό Σχολείο

Κ. Πολεμιδιών Β΄- Αγίου Γεωργίου

15/09/ 2020

**Θέμα: Φυσική Αγωγή**

Αγαπητοί γονείς/κηδεμόνες,

με το παρόν σημείωμα σας ενημερώνουμε τα εξής, σχετικά με το μάθημα της **Φυσικής Αγωγής**:

1. **Σημασία της άσκησης:**

Η αποστολή του μαθήματος της Φυσικής Αγωγής είναι να συμβάλει στη δημιουργία των αυριανών πολιτών, οι οποίοι θα αγαπήσουν την άσκηση και θα την κάνουν καθημερινό τρόπο ζωής. Ο βασικός σκοπός του μαθήματος είναι να δώσει ίσες ευκαιρίες στα παιδιά και να τα αντιμετωπίσει ισότιμα έτσι ώστε να αναπτύξουν, να εφαρμόσουν και να βελτιώσουν κινητικές δεξιότητες σε ποικίλες αθλητικές δραστηριότητες. Ταυτόχρονα, ενισχύει τα παιδιά να διαμορφώσουν μια ολοκληρωμένη προσωπικότητα, καλλιεργώντας και αναπτύσσοντας τη συλλογικότητα, την αλληλεγγύη, την ευγενή άμιλλα, την αγωνιστικότητα και τον σεβασμό σε κανόνες, σε ηθικές και σε κοινωνικές αξίες. Τέλος βασική επιδίωξη αποτελεί η προσωπική ανάπτυξη του κάθε παιδιού, η προσωπική του επιτυχία καθώς και η ανάπτυξη και διατήρηση των σχέσεων με τα άλλα παιδιά.

1. **Ασφάλεια και Υγεία:**

Η ασφάλεια και η υγεία των παιδιών αποτελεί κύριο μέλημα του σχολείου και ιδιαίτερα στο μάθημα της Φυσικής Αγωγής. Παρακαλείστε, όπως υπενθυμίζετε στο παιδί σας για το μάθημα της Φυσικής Αγωγής να έχει μαζί του:

* αθλητική στολή, δηλαδή μαύρο ή μπλε παντελονάκι και άσπρη φανέλα, αθλητικά παπούτσια, μπουκάλι με νερό, μικρή πετσέτα, άσπρη καθαρή φανέλα για να αλλάζει ,καπελάκι, αντηλιακή κρέμα (να τη βάζει από το σπίτι)

***Κατά τη διάρκεια του μαθήματος τα παιδιά δεν πρέπει να φοράνε κοσμήματα ή άλλα αντικείμενα που πιθανόν να προκαλέσουν τραυματισμό στον εαυτό τους ή στα άλλα παιδιά.***

1. **Επικοινωνία με εκπαιδευτικό που διδάσκει το μάθημα:**

Ο εκπαιδευτικός Σωτήρης Νικολάου, που διδάσκει το μάθημα, είναι πρόθυμος να συζητήσει μαζί σας **τηλεφωνικώς (25 694 190)** για τη συμμετοχή και συμπεριφορά του παιδιού σας στο μάθημα ή για άλλο σχετικό θέμα **κάθε Δευτέρα ,στις 12:25-13:05**.

1. **Συνεργασία σχολείου (διεύθυνσης, εκπαιδευτικού) με γονείς**

Η συμμετοχή των παιδιών στο μάθημα είναι **υποχρεωτική** μιας και το μάθημα αποτελεί μέρος του προγράμματος του σχολείου και συμβάλλει στην ολόπλευρη ανάπτυξη του παιδιού.

Είναι καλό οι γονείς να ενημερώνουν το σχολείο για θέματα υγείας του παιδιού τους που μπορεί να επηρεάζουν τη συμμετοχή του στο μάθημα έτσι ώστε να γίνεται τροποποίηση των δραστηριοτήτων για την αποτελεσματική συμμετοχή του στο μάθημα. Σε περίπτωση που υπάρχουν προβλήματα υγείας, παρακαλούμε όπως προσκομίσετε ανάλογη ιατρική βεβαίωση. Παρακαλείστε να ενημερώνετε γραπτώς το σχολείο όταν το παιδί αδυνατεί να συμμετάσχει στο μάθημα για κάποιο σοβαρό λόγο υγείας, συμπληρώνοντας το επισυναπτόμενο έντυπο. Σας ευχόμαστε καλή, δημιουργική και κινητικά δραστήρια σχολική χρονιά.

Από το σχολείο

**ΔΗΜΟΤΙΚΟ ΣΧΟΛΕΙΟ ΚΑΤΩ ΠΟΛΕΜΙΔΙΩΝ Β΄ΑΓΙΟΥ ΓΕΩΡΓΙΟΥ**

**ΔΙΚΑΙΟΛΟΓΗΤΙΚΟ ΜΗ ΣΥΜΜΕΤΟΧΗΣ/ΑΠΟΥΣΙΑΣ**

**ΣΤΟ ΜΑΘΗΜΑ ΤΗΣ ΦΥΣΙΚΗΣ ΑΓΩΓΗΣ**

Ονοματεπώνυμο παιδιού: …………………………………………………………

Τάξη/τμήμα:……………….

Ημερομηνία απουσίας: ………………………………………..

Λόγος μη συμμετοχής στο μάθημα:…..…………………………………………..

Σε περίπτωση τραυματισμού και αποχής μεγάλης διάρκειας από το μάθημα προσκομίστε ιατρική βεβαίωση.

Ονοματεπώνυμο γονέα: ………………………………………………..

Υπογραφή: ……….…………………………………….

Ημερομηνία: …………………………….…………………

✂…………………………………………………………………………………………………………….

